О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 298
Взето с Протокол № 22 от заседание на Общински съвет – Чепеларе, проведено на 30.01.2017 година.


ОТНОСНО:  Даване на съгласие за промяна на уличната регулация на улицата, обслужваща УПИ VІІІ-за ТП, като част от същата се измества на североизток за сметка на част от УПИ VІ-213-за озеленяване – общинска собственост в кв. 6 по плана на к. к. Пампорово, одобряване на задание по чл. 125 от ЗУТ и разрешаване изработването на проект за частично изменение на подробен устройствен план – план за регулация и застрояване за УПИ ІV-421-За хотел „Перелик” и УПИ VІ-213-за озеленяване в кв. 6 по плана на к. к. Пампорово, община Чепеларе и улица, обслужваща УПИ VІІІ-за ТП.

Общински съвет – Чепеларе, като изслуша предложението на Кмета на Общината , Постоянната комисия по Общинска собственост, устройство на територията и инфраструктура и след станалите разисквания на основание чл. 21, ал. 1, т. 11 от ЗМСМА, във връзка с чл. 124а, ал. 1 от ЗУТ, чл. 124б, ал. 1 и 2 от ЗУТ, чл. 125 от ЗУТ, чл. 135, ал. 2 от ЗУТ, чл. 134, ал. 1, т. 1 и ал. 2, т. 6 от ЗУТ, във връзка с Решение ІІ.№2, взето с Протокол №1 на заседание на ОЕСУТ – Чепеларе, проведено на 12.01.2017 г.
Р   Е   Ш   И:

1. Дава съгласие за промяна на уличната регулация на улицата, обслужваща УПИ VІІІ-за ТП,  като част от същата се измества на североизток за сметка на част от УПИ VІ-213-за озеленяване – общинска собственост в кв. 6 по плана на к. к. Пампорово.
2. Одобрява задание за изработването на проект за частично изменение на подробен устройствен план – план за регулация и застрояване за УПИ ІV-421-За хотел „Перелик” и УПИ VІ-213-за озеленяване в кв. 6 по плана на к. к. Пампорово, община Чепеларе и улица, обслужваща УПИ VІІІ-за ТП.
3. Разрешава изработването на проект за частично изменение на подробен устройствен план – план за регулация и застрояване за УПИ ІV-421-За хотел „Перелик”, който се преотрежда в УПИ ІV-422-За хотел „Перелик” и УПИ VІ-213-за озеленяване в кв. 6 по плана на к. к. Пампорово, община Чепеларе и улица, обслужваща УПИ VІІІ-за ТП с устройствени параметри за УПИ ІV-422-За хотел „Перелик” – устройствена зона „Ок” и параметри на застрояване: плътност на застрояване – 48%, Кинт – 1.5, озеленяване 20%, Н – <27 м. 

Проектът да се изработи от правоспособни проектанти и да отговаря на изискванията на Наредба № 8 от 14.06.2001 г. за обема и съдържанието на устройствените схеми и планове и Наредба № 7 от 22.12.2003 г. за правила и нормативи за устройство на отделните видове територии и устройствени зони. 

Проектът да се окомплектова с актуална скица от СГКК гр. Смолян, скица-извадка от действащата регулация по плана на к.к. Пампорово и се изработи в М 1:1000 в цифров и графичен вид.

